གཞན་སྐོར་ཞིབ་ཐེངས་གཉིས་པའི་ལྡོག་ལན་བསམ་འཆར་ནང་མཚོ་སྔོན་ཞིང་ཆེན་ཚུད་པའི་ཞིང་ཆེན་ཐད་གཏོགས་གྲོང་ཁྱེར༨གྱི་འགོ་ཁྲིད་ལས་བྱེད་པས་ས་ཞིང་ནང་བཤིག་གཏོང་བ་དང་བཟོ་བཀོད་འཛུགས་སྐྲུན་ལ་ལག་བསྐྱངས་ནས་དབང་བརྟེན་སྒེར་སྒྲུབ་བྱས་ཡོད་ཚུལ་བསྟན་ཡོད་པ་དེར་མཚོ་སྔོན་ཞིང་ཆེན་གྱིས་ས་གནས་ཀྱིས་ཕྱིར་བཏོན་པའི་ས་ཞིང་ནང་བཤིག་གཏོང་བའི་སྲིད་ཇུས་ཡོད་ཚད་གཙང་སེལ་བྱས་པ་དང་།ཚད་ཐིག་ལྟར་བཟོ་བསྐྲུན་བྱེད་པ་བཀག་འགོག་དང་།ཐུན་མོང་གིས་ཇུས་ཐག་གཅོད་པ་རྒྱུན་འཁྱོངསལ་སོགས་པའི་བྱེ་བྲག་གི་བྱེད་ཐབས༡༩བཏོན།བཟོ་བཀོད་འཛུགས་སྐྲུན་གྱི་ཐད་ནས་འགོ་ཁྲིད་ལས་བྱེད་པས་ཁྲིམས་འགལ་གྱིས་སུས་འཇོན་དེ་འགུག་དང་གཉེར་སྐྱོང་འགན་ལེན་གྱི་འོས་འགན་བདའ་འདེད་བྱེད་ཐབས་ལ་ཐེ་གཏོགས་བྱེད་པར་དམིགས་ནས་ཆེད་དུ་ལམ་ལུགས་ཡིག་ཆ་བཏོན་སྟེ།བཟོ་བཀོད་འཛུགས་སྐྲུན་གྱི་སུས་འཇོན་དེ་འགུག་དང་གཉེར་སྐྱོང་འགན་ལེན་ཕུད།གཏེར་ལས་དབང་ཆ་ཉོ་ཚོང་དང་།སྨན་རྫས་ཉོ་བསྡུ།རྒྱལ་དབང་རྒྱུ་ནོར་དབང་ཆ་ཉོ་ཚོང་བཅས་ཚད་ལྡན་དུ་བཏང་།ལྷག་པར་མཚོ་སྔོན་གྱི་གཏེར་རྫས་རྒྱལ་ཡོངས་ཀྱི་ཡང་རྩེར་སོན་པས་ཁྲིམས་མིན་ལུགས་འགལ་གྱིས་གསར་སྤེལ་བྱེད་ཚུལ་ཅུང་མང་པར་གཞིགས་ནས་མཚོ་སྔོན་གྱིས་མི་འགྱང་བར་གྲོང་ཁྱེར་དང་ཁུལ།རྫོང་བཅས་རིམ་པའི་ཆོག་མཆན་འགོད་པའི་སྔོན་ཆད་ཀྱི་གཏེར་འདོན་འགྲོ་ལུགས་ཡོངས་གན་རྒྱའི་དོ་དམ་དུ་བསྒྱུར་རྒྱུ་རེད།